2M MISSIONS DIPLOMATIQUES 



passay le pont de la rivière de Savum, et finablement arrivay en la ville 

 de Labach, où, à raison des grandes canes qui de tout costé augmen- 

 loyent, je fus conseillé de m'esjourner jusques au mr"" de mars, que lors 

 partis dudict Labach. 



Marthts. — Le im""= de mars, après avoir payé mon hoste, me suis rais 

 en chemin, et après plusieurs dangiers très-évidens, à raison des grandes 

 eaues, arrivay au chasteau de Postoyna, aullrement appelle Adelsberg, et 

 de là me transportay au chasteau de Schillerlhaber, oii je passay la nuict. 



Le VI'"'' continuay mon chemin, et veins au chasteau de Frein, et de là 

 au chasteau de Neuhusen, trouvant partout des chemins montaigneux et 

 désertz, à raison que tout ce pays at esté destruict par les Turcqz et Mar- 

 tolosses, de manière que, pour craincte d'eux, personne n'ose y demeurer; 

 aultrement ledict pays est bien fertile, par lequel les Turcqz doibvent 

 prendre leur chemin quand ilz veullent entrer aux Itales. En ce chastel 

 le seigneur Bernard de Nemeses me monstra lettres de don Lopez de Soria, 

 ambassadeur pour l'Empereur en la ville de Venize, par lesquelz signifioit 

 qu'on ne debvoit pour ceste année craindre la guerre des Turcqz , à raison 

 qu'lmbrahim Bassa s'estoit retiré en la Sirie , et qu'à Barbarossa n'estoient 

 laissées que bien peu de gallères pour molester les frontières maritimes. 



Ml""'. Je me mis à cheval, et fus accompaigné du seigneur Bernard, et 

 exploictant chemin, parvenismes sur une montaigne où anciennement y 

 avoit une églize que les Turcqz avoient depuis ruynée; lesquels Turcqz 

 sont accoustumez eux rafreschir en ce lieu, quand ils font quelque enlre- 

 prinse contre ce pays, à raison d'ung bon puis qu'il y at, très-comodieux 

 pour les hommes et chevaux. Ledict lieu s'appelle Baschiack. En chemin , 

 ledict Bernard me déclara plusieurs choses du gouvernement de la royne 

 Marie au royaulme d'Hongrie, et que la nourrice d'icelle gouveriioit le 

 tout. Après disné, ayant prins congé dudict seigneur Bernard, lequel 

 retourna en son chasteau, je poursuivis mon chemin, et arrivay finable- 

 ment en la ville de Sanctus-Vitus, où je trouvay le magnifique seigneur 

 Hiérosme de Zara, lequel me mena souper avecq luy, et me reteint en 

 ladicte ville jusques au x""' dudict mois, pendant lequel temps on meit 

 ordre aux choses nécessaires pour ma navigation, et entray mon navire 



